**Tlačová správa**

120. výročie Schwarzkopf Február 2018

**Nová kapitola 120. výročia: Schwarzkopf oslavuje jedinečnú kreativitu a sebavedomie**

**Pri príležitosti svojho 120. výročia zažíva Schwarzkopf znovuzrodenie. So svojou kampaňou #createyourstyle, oslavujúcou individualitu a sebavedomie s bezprecedentnou dôslednosťou. Ideály krásy a dokonalosti vyblednú, zatiaľ čo vyjadrenie vlastnej osobnosti prechádza do popredia. V kampani nájdeme rôzne reklamné motívy a nové témy ako rozmanitosť a autentickosť, radikálne preorientovanie pozvaných modelov napríklad ako Toni Garrn, ale aj medzinárodných Schwarzkopf influencerov alebo členov výrazne rôznorodých komunít. Spoločne oslavujú živelné účesy a farby - ďalšiu kapitolu expresívnej krásy.**

Düsseldorf - 120 rokov značky Schwarzkopf, 120 rokov vášnivej oddanosti individualite, tvorivosti, móde a duchu času. Všetko pre naše vlasy. Novou misiou Schwarzkopfu sa stáva podpora novej definície krásy a autentického prejavu. Podpora špecifického prejavu každého z nás, v tom najlepšom možnom svetle.

Táto misia bude podporená kampaňou #createyourstyle meniacou pojem štýl na zobrazenie nálad, momentov a udalostí, ďaleko od pevne stanovených štandardov. "*Ľudia už nechcú nasledovať stereotypy. Svoju osobnosť dokážeme všetci vyjadriť autenticky. Schwarzkopf ponúka spôsob ako vytvoriť tú najlepšiu možnú verziu samého seba a cítiť sa vďaka tomu sebavedomo počas rôznych okamihov života*," hovorí Marie-Ève Schröderová, senior viceprezidentka pre medzinárodný marketing Henkel Beauty Care.

Nová kampaň zahŕňa reklamné motívy, mediálne aktivity a aktivity na sociálnych médiách zahŕňujúce nielen modelov ako Toni Garrn a Kris Gottschalk, nespočetné množstvo Schwarzkopf influencerov, ale aj zástupcov rôznych vekových skupín, komunít a sexuálnych orientácií. Spoločnosť Schwarzkopf od júna 2017 spolupracuje s približne 50 rôznymi influencermi medzinárodného pôvodu. Patria medzi ne mená ako Anna Maria Damm z Nemecka či Adam Gallagher z USA. Cieľom spoluprác je vytvoriť hodnoverný obsah s autentickými ľuďmi.

Farbiace, ošetrujúce a stylingové produkty od Schwarzkopf umožňujú, aby si každý vytvoril svoj obľúbený účes bez ohľadu na ideály krásy. Súčasťou kampane #createyourstyle je taktiež spoločnosť Schwarzkopf Looks, vytvorená a od roku 2008 podporovaná Arminom Morbachom. V porovnaní s predchádzajúcim obdobím sa spoločnosť Schwarzkopf Looks v roku 2018 už nebude orientovať na trendy na mólach. Namiesto toho sa zameria na zdôraznenie individuálnosti modelov. Tým chce do života ľudí prinášať krásu bez nároku na dokonalosť.

Kampaň #createyourstyle pri príležitosti 120. výročia spoločnosti Schwarzkopf bude zahájená 8. februára 2018 v berlínskom tuneli U3 na Potsdamer Platz. Počítať môžeme s účasťou významných medzinárodných hostí z radov médií i spoločnosti.

**O Schwarzkopf**

Pred 118 rokmi, chemik Hans Schwarzkopf položil základy značky, ktorá predstavuje kvalitu, spoľahlivosť, odbornosť a inovácie v jednom. V súčasnosti je značka svetovou jednotkou na trhu produktov na starostlivosť o vlasy. Schwarzkopf je najväčšou značkou Henkel Beauty Care, pričom dosahuje predaje okolo 2 miliárd eur na viac ako 60 svetových trhoch značkových produktov. Ich výrobky zahŕňajú farby na vlasy BRILLANCE a Diadem a produkty na starostlivosť o vlasy a styling Schauma, Taft, Gliss Kur a got2b.

**O spoločnosti Henkel**

Spoločnosť Henkel pôsobí celosvetovo s vyrovnaným a diverzifikovaným portfóliom produktov. Vďaka silným značkám, inováciám a technológiám zastáva Henkel vedúce postavenie na trhu tak v spotrebiteľských, ako aj priemyselných odvetviach. V oblasti lepidiel je Henkel divízia Adhesive Technologies celosvetovým lídrom na trhu medzi všetkými priemyselnými segmentmi. V oblastiach Laundry & Home Care a Beauty Care je Henkel na vedúcich pozíciách vo viacerých trhoch a kategóriách vo svete. Spoločnosť bola založená v roku 1876 a má za sebou viac než 140 úspešných rokov. V účtovnom roku 2015 dosiahla obrat vo výške 18,1 mld. eur a upravený prevádzkový zisk vo výške 2,9 mld. eur. Tri najvýznamnejšie značky, Persil (prací prostriedok), Schwarzkopf (prípravok na vlasy) a Loctite (lepidlo) spolu vygenerovali tržby v hodnote viac než 6 miliárd eur. Henkel zamestnáva okolo 50 000 ľudí po celom svete, ktorí spolu tvoria zanietený a veľmi rôznorodý tím spájaný spoločnou firemnou kultúrou, cieľmi vytvárať hodnoty udržateľnosti a spoločné hodnoty. Ako uznávaný líder v oblasti udržateľnosti, je Henkel na popredných priečkach v mnohých medzinárodných indexoch a hodnoteniach. Prioritné akcie spoločnosti Henkel sú evidované v indexe DAX na nemeckej burze cenných papierov.

Na Slovensku pôsobí Henkel vo všetkých troch strategických oblastiach už od roku 1991. Henkel Slovensko predáva viac ako 50 značiek a dnes zamestnáva viac ako 1 600 pracovníkov.

**Fotografický materiál je dostupný na** [**http://www.henkel.sk/tlac-a-media/tlacove-spravy-a-publikacie**](http://www.henkel.sk/tlac-a-media/tlacove-spravy-a-publikacie)

|  |  |
| --- | --- |
| Lenka Köszegyová  Brand Manager – Styling SK/CZ  Henkel Beauty Care  Henkel Slovensko, spol. s r.o. Záhradnícka 91, P.O.Box 66 SK-820 09 Bratislava   Mobile: +421-916-318-653 Email: [lenka.koeszegyova@henkel.com](mailto:lenka.koeszegyova@henkel.com) | Martina Kosturková  Team leader  Divino  Divino, s. r. o.  Machová 25  821 06 Bratislava  Mobile: +421-908-225-089 E-mail: [kosturkova@divino.sk](mailto:kosturkova@divino.sk) |